Sag anlagt den 17. februar 2015 – ZZ mod fællesforetagendet ECSEL
(Sag F-29/15)
Processprog: græsk
Parter
Sagsøger: ZZ (ved advokat Vasileios A.Christianos)
Sagsøgt: Fællesforetagendet ECSEL
Søgsmålets genstand og beskrivelse af tvisten
Erstatning af det ikke-økonomiske tab, sagsøgeren angiveligt har lidt som følge af de af sagsøgte begåede ulovligheder i forbindelse med udfærdigelsen af hans bedømmelsesrapport for 2012.
Sagsøgerens påstande
Fællesforetagendet ECSEL tilpligtes at erstatte det ikke-økonomiske tab, der er forvoldt ved samtlige de ulovlige akter, der er omhandlet i stævningen, ved at betale sagsøgeren et beløb på fyrre tusinde euros (40 000 EUR), med tillæg af renter fra dommens afsigelse og indtil fuldstændig betaling sker.
Fællesforetagendet ECSEL tilpligtes at betale sagens omkostninger.